**Ақмола облысының Қоғамдық кеңесінің 2021 жылғы қызметінің негізгі қортындылары**

Ақмола облысының Қоғамдық кеңесінің қазіргі құрамының қызметі 2022 жылдың сәуір айының басында жаңа құрамның өкілеттігіне кіргенге дейін жалғасатын болады.

Өткен жылды қорытындылай келе, мыналарды атап өтуге болады: жоспарланған – орындалды; ҚР 2021 жылғы 3 қаңтардағы Заңымен енгізілген Қоғамдық кеңестердің жаңа өкілеттіктері аз ғана жағдайларды қоспағанда (төменде қараңыз) қолданылды; кеңес мүшелері әртүрлі меншік нысанындағы және ведомстволық бағыныстылық деңгейіндегі ұйымдармен және кәсіпорындармен өзара іс-қимыл, оның ішінде қоғамдық бақылау жүргізу практикасы арқылы да тәжірибені нығайтты.

Айта кетейік, «Құқық қорғау органдары басшыларының заңдылықты қамтамасыз ету және адам мен азаматтың құқықтары мен бостандықтарын сақтау мәселелері жөніндегі ақпараттарын тыңдау» (5-б. 1-т. 13-тармақша) нормасын іске асыра отырып, кеңес мүшелерінің алдында Ақмола облысы полиция департаменті бастығының орынбасары Е.М. Қасым сөз сөйледі, ал қараша айында - Ақмола облысы прокуратурасының аппарат басшысы Е.Ш.Жандосов сөз сөйледі.

Облыстық бюджеттің кіріс бөлігін уақытылы қамтамасыз ету бойынша салық төлеушілермен жүргізіліп жатқан жұмыстар, салық заңнамасын бұзушыларға қатысты қабылданып жатқан шаралар туралы ақпарат алу мақсатында кеңестің кезекті отырысына Ақмола облысы бойынша Мемлекеттік кірістер департаменті басшысының орынбасары А.А. Шакирова шақырылды; Ақмола облысындағы коронавирустық инфекция бойынша жағдай, қажетті медициналық вирусқа қарсы препараттардың, жабдықтар мен құралдардың болуы, сондай-ақ 2021 жылғы маусымдағы жағдай бойынша вакцинациялаудың қажеттілігі мен қарқыны туралы мәселе бойынша кеңес мүшелері «Ақмола облысының денсаулық сақтау басқармасы» ММ басшысы Н.Е. Сыздықовты тыңдады; «Ақмола облысының білім басқармасы» ММ басшысы Б.Ә. Жүсіпов қарашадағы отырыста педагог кадрлардың этика нормаларына сәйкестігі, балалардың құқықтарын қорғау саласындағы заңнаманың сақталуы тұрғысынан конкурстық іріктеу және білім беру мекемелеріне жұмысқа қабылдау қалай жүргізілетіні туралы айтып берді.

Жұмыс нысаны - қоғамдық мониторинг - кеңес мүшелері шағын бизнес субъектілерінің қызметін зерттеу кезінде азаматтардың өмірі мен денсаулығының қауіпсіздік нормаларын сақтау *(қаладағы көп пәтерлі тұрғын үйлерде орналасқан кафелерде және басқа да қоғамдық тамақтану объектілерінде газ баллондарының болуы),* 2018-2020 жылдар аралығында «Оқжетпес» ФК және «Арлан» ХК қызметін дамытуға бөлінген бюджет қаражатын пайдалану, Ақмола облысының ауыл шаруашылығы тауар өндірушілерін субсидиялау, энергетика, жылу/сумен жабдықтау және/немесе су бұру кәсіпорындарының тарифтерінде жалақыны қалыптастырудың проблемалық мәселелері талқыланды.

 Жүргізілген бақылаудың қорытындысы бойынша ТКШ жүйесіндегі кәсіпорындардың бірі өз бақылаушыларының жалақысын көтерді, ал республикалық бюджет қаражатынан облыстың ауыл шаруашылығы тауар өндірушілерін қолдауға қосымша субсидиялар бөлінді.

Кеңес алдында сыбайлас жемқорлыққа қарсы қызмет агенттігінің әкімшілігі Ақмола облысындағы қазіргі жағдай бойынша Республикалық ҮЕҰ және «BilimFoundation» қоғамдық қоры (Нұр-Сұлтан қ.) жүргізген «Ақмола облысындағы «Денсаулық пен өмірлік дағдыларды қалыптастыру, сондай-ақ кәмелетке толмағандар арасында суицидтің алдын алу» бағдарламасын іске асыру тәжірибесі, проблемалар мен перспективалар» тақырыбындағы мониторингтің қорытындыларын жария ете отырып, қоғамның өзекті мәселелерімен сөз сөйлеу бастамасын көтерді.

Ақмола облысы мемлекеттік органдарының нормативтік құқықтық актілерінің жобаларын қарау – кеңестер жұмысының нысандарының бірі - жыл бойы отырыстарда қаралды. Барлығы 300-ден астам НҚА жобалары қаралды, зерттелді.

Аудандық және қалалық қоғамдық кеңестерге барлық қызмет мәселелері бойынша тұрақты ақпараттық-әдістемелік және практикалық қолдау жүзеге асырылды, дегенмен әрбір кеңес, ҚР заңнамасына сәйкес, дербестілік және тәуелсіздік қағидаттары негізінде жұмыс істейді.

Алайда, оң және сандық нәтижелерді айта отырып, қол жеткізілмеген көрсеткіштерге тоқталу қажет: Қоғамдық кеңес негізгі әлеуметтік және қоғамдық маңызы бар мәселелер бойынша әлі де «Азаматтар өтініштерінің орталығына» айналған жоқ. Мұның бір бөлігі, мүмкін, халықтың кеңестің мақсаты мен қызметі туралы нашар хабардар болуында, екіншісі сапалы құрамда *(кеңес мүшелерінің кәсіби бағыты, жас санаты, негізгі жұмыс орны бойынша жұмыспен қамту және т.б.)*.

Осы факті назарға алынып, алдағы жылдарға арналған мемлекеттік органдардың нормативтік құқықтық актілеріне енгізілген Ақмола облысының әлеуметтік-экономикалық қызметінің негізгі бағыттарын ескере отырып, кеңес ақмолалықтардың әлеуметтік бастамаларын қолдау орталығы бола отырып, одан әрі жылжитын болады.

*Қоғамдық кенестің мұшесі*

*С. Баймаганбетова*